﻿የኢትዮጵያ ፕሪሚየር ሊግ የ23ኛ ሳምንት ጨዋታዎች
 የኢትዮጵያ ፕሪሚየር ሊግ የ23ኛ ሳምንት ጨዋታዎች በመዲናዋና በክልል ከተሞች ነገ፣ እሁድና ሰኞ ስምንቱም ጨዋታዎች የሚካሄዱ ሲሆን፤ የሊጉ የሳምንቱ ትልቁ ጨዋታ በሸገር ደርቢ ቅዱስ ጊዮርጊስ ከኢትዮጵያ ቡና የሚያ ደርጉት ፍልሚያ እሁድ ሚያዝያ 27 ቀን 2011 ዓ.ም በአዲስ አበባ ስታዲየ ምሽት አስር ስዓት ላይ ይካሄዳል። ከዚህ ባለፈ ቅዳሜ እለት ሶስት የሊጉ ጨዋታዎች ሲካሄዱ፤ ደቡብ ፖሊስ ከአዳማ ከተማ እና ሰማያዊዎቹ ደደቢት ከአፄዎቹ ፋሲል ከነማ በተመሳሳይ ስዓት ከቀኑ ዘጠኝ ስዓት ግጥ ሚያቸውን ያካሂዳሉ። በአንጻሩ መከላከያ ከጣና ሞገዶቹ ባህር ዳር ከተማ ምሽት አስር ስዓት ላይ በአዲስ አበባ ስታዲየም ጨዋታቸውን የሚያካሂዱ ይሆናል። ሊጉ እሁድ ዕለት ቀጥሎ ሲውል አራት ጨዋታዎች ይካሄዳሉ፡፡ በትግራይ ስታዲየም መቐለ 70 እንደርታ ከስሑል ሽረ፣ ሀዋሳ ከተማ ከሲዳማ ቡና እና ድሬዳዋ ከተማ ከወላይታ ድቻ በተመሳሳይ ስዓት ከቀኑ ዘጠኝ ስዓት የሚፋለሙ ይሆናል። እንዲሁም ሰኞ ዕለት በሊጉ አንድ ጨዋታ ሲካሄድ፤ በትግራይ ስታዲየም ወልዋሎ ዓዲግራት ዩኒቨርሲቲ ከጅማ አባ ጁፋር ከቀኑ ዘጠኝ ስዓት የሚፋለሙ ይሆናል። ፕሪሚየር ሊጉን መቐለ 70 እንደርታ በ45 ነጥብ
ሲመራ፣ ፋሲል ከነማ በ40 ነጥብ
በሁለተኛ ደረጃ ተቀምጧል። ቅዱስ ጊዮርጊስ በ37 ነጥብ
ሶስተኛ ደረጃን ይዞ ይከተላል። በአንፃሩ ደቡብ ፖሊስ፣ ስሑል ሽረ እና ደደቢት ደግሞ ከ14ኛ
እስከ 16ኛ ያሉትን የመጨረሻዎቹን ሦስት ደረጃዎች ይዘው ወራጅ ቀጠና ውስጥ ይገኛሉ። የፕሪሚየር ሊጉን
ኮከብ ጎል አግቢነት
የመቐለ 70 እንደርታው አማኑኤል
ገብረሚካኤል በ13 ጎሎች፣
የሲዳማ ቡናው አዲስ
ግደይ በ12 ጎሎች እንዲሁም
የመከላከያው ምንይሉ ወንድሙ
በ11ጎሎች ከአንድ
እስከ ሶስት ያሉትን
ደረጃዎች ይዘው ከፍተኛ
ጎል አስቆጣሪነቱን እየመሩ
ይገኛሉ።አዲስ ዘመን ሚያዝያ 25/2011በሶሎሞን በየነ 